ዝሓለፍናዮ ተረሲኡድዩ ?

  ቅድሚ  22 ክልተን  ዓመታት ኣበይ ነርና? ዓለም ኩሉ  ናይ ሃገሩ ባንደራ  ከንበልብል ከሎ ሃገራዊ መዝሙሩ ክዝምር ከሎ መዓልቲ ናጽነቱን  መዓልቲ ስውኣትን ከኽብር እንከሎ ; ንሕና ግን ኣብ ቃልስን ኣብ መግዛአትን ኣብ መሪር ናብራን ነሐልፍ ነርና : ኮይኑ ግን ሳላ ስውኣትና ናጽነትና ሓርነትናን ክብረትናን ኣብ ዓለም ረኺብና ከቢ ርና  ከኣ ንነብራ ኣለና ። ክብርን ሞጎስ ንስውኣትና ።
  ኣብዚ ኣብ ስደት ንነብር ብዘተፈላለየ ምክንያት ናብ ኣርባአተ ኩርናዓት ዓለም ክንስደድ ክኢልና ። መጀመርያ  ገዛእቲ  ካብ ሙዉቕ ገዛና ብሓይሊ ስለ ዘውጹኡና ; ቤትና ስለ ዘንደድዎ; ዘራእትና ስለ ዘቃጸልዎ ;ኣባይትና ስለ ዘንደድዎ ; ብጃምላን ብውልቅን ስለ ዝረሸኑና; መግዛቲ  ስለ ዝመረረ  ወዘተ ህዝብና ናብ ስደት ከምዘምረሐ ዝርሳዕ ኣይኮነን ።  እቲ  ካልኣይ  ኣብ 60 ታትን መጀመርያ  70 ታትን ብትምህርቲ ወይ ስድሮኦም ሩኩባት ስለ ዝኾኑ ንወጻኢ  ዘምሩሑ ክኾኑ ከለዉ ; ኣብቲ ሳልሳይ  ኣብቲ መወዳእታ ናይ 70ታት ናይ ሽበራ ብገዛእቲ  ኣብ ዝላዓለ ደረጀ በጺሑ  ስለ ዝነበረ  ኣሽሓት ናብ ስደት ኣምሪሖም።ኣብዚ  ራብዓይ  መድረክ ኣብ መጀመርያ ናይ 80ታት ብብዝሒ ተጋደልቲ ዝርከብዎ  ናይ ስደት ነይሩ ; ኣብዚ ሓያላን መግስታት መታን ህዝባዊ ግንባር ከይሕይል ተባሂሉ ነዞም ተጋደልቲ ነበር መታን እንደገና ተመልሶም ከይቃልሱ ተቐላጢፉ ናብ ስደት ከምዘምሩሑ ገይሩ ።ድሕሪ ናጽነት ከኣ ብትምህርቲ ብስራሕ  ብመገሻ  ብመርዓ ክኸውን እንከሎ ብብዝሒ እውን ብዘይሕጋዊ ኣገባብ ሃገራትን ባሕርን ሰንጢቖም ናብ ስደት ዘምርሑ ዉሑዳት ኣይኮኑን ።

ኣጋባብ ኣመጻጽኣና  ከምዚ ኮይኑ ኩሉ እቲ  ክብረት ናይ ሃገራውነትና ከኣ ምሳና ሕዝናዮ መጽና ኣሎና ።ኣብ ስደት ኮይና ስለምንታይ እና መሳርሕቲ ናይ ቶም ክገዝኡና  ዝደልዩ ክምዝሙዙና  ዝደልዩን ርእሰማላውያን መሳርሒ  ንኸውን ? ርእሰማላውያን ብዘይካ ናይ ሃገራዊ ረብሓ ደቂ ሃገር ዩሙቱ ይሕመሙ  ይጥመዩ  ይደንቁሩ ዝግድሶም ኣይኮነን ።ሎሚ ብፍላይ ኣብ ኣፍሪቃ ሓደ ጻዕዳ ክመውት ኣይደልዩን እዮም ; ብደቂ ሃገር ብጎረቤት እንዳገበሩ እዮም ድላየም ኣብታ ሃገር ዝገብሩ ከምዘልዉ ንኹልና ቡሩህ እዩ ።

ኣብዚ እዋን እዚ ንሕና ኤርትራውያን ኣብ ስደት ዘለና ; ብፍላይ እቶም ሕቶ ኣለና ትብሉ ኢድ የብልኩሙን ድኹም መልሓስ የብልኩምን ድኹም  ኣፍ የብልኩም ድኹም ? ሃገራውነትኩም  ሉኡላውነትኩም መሰልኩም ሓላፍነቱኩም ኣብ ክንዲ  ባኣልኩም  ካልእ ክሙጉተልኩም ዘሕፍር ዶ ኣይኮነን ?ሊብያ ሶማልያ ኢራቅ ሶርያ ኣፍጋኒስታን ; ከተማታት  ዓንዩ ; ብሚልዮናት ሰባት መይቶም ብሚልዮናት ናብ ስደት ተሰዲዶም ; መን ረቢሑ  ? መሳርሒ  ኣይቱኹኑ ። ኤርትራዊ  ሓገዝ ኣይልምንን እዩ ለምኑ ኣይፈልጥን ኣይክልምንን ከኣ እዩ ።ፖሎቲካዊ ሕቶ እንተልዩ  ኣብ ደገ ኣይኮነን  ዝፍታሕ ። ሓደ ተጋዳልይ ነበር  ኣብ ስደት ምስ መጸ  ደዊሎም  ብዛዕባ ፖሎቲካ  ናይ ውድብና ክንዛረብ ኢሎም  ሓቲቶሞ ; ንሱ  ከኣ  ከምዚ ኢሉ መልሲ  ይህቦ ;ፖሎቲካ ዝቕጽል  እንተዝኸውን ነቶም ስዉአት  ገዲፈዮም ኣይምመጻእኩን   ነይረ ሕጂ ግን ሕደገኒ  ጉዳይ ትምህርተይ ክገብር እየ ኢሉ መሊሱሉ ; ከምታ ዝበላ ከኣ ትምህርቱ ወድኡ ።ካልእ  ብዙሓት ኣብ ዝተፈላለየ ጽፍሕታት ስራሓት ናይ መንግስቲ ወይ ኣብ እዋን ሰውራ  ብዝተፈላለየ ሓለፍነት ኣብ ስራሕ ተዋፊርኩም ነርኩም ; ሕጂ ግን ነቲ  ዝነበርካዮ  ተመልስካ ክትሓምዮ  ንነብስኻ ካብ ትሓታትነት ነጻ ክትገብራ ኣብ ወጻኢ ስለ ዘለኻ ; ነጻ ክትከውን ኣይትኽ እልን ኢኻ ;ሓደ  ብርገደር ጀነራል ነበር ኤርትራዊ ከምዝበሎ ;ኣብ ናይ ሕቶ ናይ መንግስቲ ዝመጸ  መንግስቲ ጥራይ ዘይኮነ ኩላትና ኣብ ደገ ዘለና ኣብ ሓላፍነት ዝነበርና ተሓተቲ እና  ነጻ ከኣ ኣይኮናን ኢሉ መልሲ ።

ኣብ መወዳእታ  ክብሎ ዝደሊ ኩሉና ኤርትራውያን ነታ ብመስዋእቲ ዝመጸት ሃገርና ነኽብራ ። ኣብ ኣዋሳ ጎንደር አዲስ ኣኽሱም   ዋሺንግቶም ሎንዶን  ከድና ኣብ ዋጋ ዕዳጋ  ኣይነኤትዋ ; ሰሪሕና ተማሂርና ንሃገርናን ንወልድናን ንሓግዝ ;መሳርሒ  ናይ ከዳዓት ኣይንኹን ;ብዘይ ሃገር ክብረት የለን።

ዘልኣለማዊ  ዝኽሪ ንስውኣትና
 ኣስመላሽ ገብረመድህን